pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-คปภ. ตั้งศูนย์ช่วยเหลือด้านประกันภัยจากเหตุน้ำท่วมทั่วประเทศ อำนวยความสะดวกประชาชน ติดต่อได้ที่ สายด่วน คปภ. 1186
วันพฤหัสบดีที่ 15 กันยายน 2565
คปภ. ตั้งศูนย์ช่วยเหลือด้านประกันภัยจากเหตุน้ําท่วมทั่วประเทศ อํานวยความสะดวกประชาชน ติดต่อได้ที่ สายด่วน คปภ. 1186
.....
คณะกรรมการกํากับและส่งเสริมการประกอบธุรกิจประกันภัย (คปภ.) ตั้งศูนย์ช่วยเหลือด้านประกันภัย เพื่อช่วยผู้เอาประกันภัยที่ได้รับผลกระทบจากน้ําท่วม ณ สํานักงาน คปภ. ส่วนกลาง, สํานักงาน คปภ. เขตท่าพระ, สํานักงาน คปภ. เขตบางนา, สํานักงาน คปภ. ภาค และสํานักงาน คปภ. จังหวัดทั่วประเทศ เพื่ออํานวยการและประสานงานด้านประกันภัยในการรับแจ้ง ตรวจสอบข้อมูล รวมทั้งติดตามการจ่ายค่าสินไหมทดแทนให้ประชาชนผู้เอาประกันภัย
.
สําหรับราคากลางค่าซ่อมรถจะใช้แนวปฏิบัติตามมาตรฐานการซ่อมรถยนต์ที่ถูกน้ําท่วม ซึ่งแบ่งเป็น 5 ระดับ
• ระดับ A น้ําท่วมถึงพื้นรถยนต์ ประเมินค่าซ่อม 8,000 - 10,000 บาท
• ระดับ B น้ําท่วมถึงเบาะนั่ง ประเมินค่าซ่อม 15,000 - 20,000 บาท
• ระดับ C น้ําท่วมถึงส่วนล่างของคอนโซลหน้า ประเมินค่าซ่อม 25,000 - 30,000 บาท
• ระดับ D น้ําท่วมถึงส่วนบนของคอนโซลหน้า ประเมินค่าซ่อมเริ่มต้นที่ 30,000 บาทขึ้นไป
• ระดับ E รถยนต์จมน้ําทั้งคัน ซึ่งในกรณีนี้บริษัทจะคืนทุนประกันภัยให้กับผู้เอาประกันภัย
.
เบื้องต้นขอให้ตรวจสอบกรมธรรม์ประกันภัยที่ได้ซื้อไว้ว่าให้ความคุ้มครองภัยน้ําท่วมหรือไม่ โดยแจ้งข้อมูลและขอรับการช่วยเหลือด้านการประกันภัยผ่าน E-mail : [emailprotected] หากมีข้อสงสัยหรือมีปัญหาไม่ได้รับความเป็นธรรมด้านประกันภัย สามารถติดต่อได้ที่ สายด่วน คปภ. 1186 หรือติดต่อได้โดยตรง ณ สํานักงาน คปภ. ภาค/จังหวัด ทั่วประเทศ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-'ทิพานัน' เชื่อ 'พลเอก ประยุทธ์' เคารพคำวินิจฉัยของศาลรัฐธรรมนูญ เพราะมาจากการเลือกตั้ง และย้ำไม่ว่าผลออกมาอย่างไรขอคนไทยสามัคคี
วันศุกร์ที่ 30 กันยายน 2565
'ทิพานัน' เชื่อ 'พลเอก ประยุทธ์' เคารพคําวินิจฉัยของศาลรัฐธรรมนูญ เพราะมาจากการเลือกตั้ง และย้ําไม่ว่าผลออกมาอย่างไรขอคนไทยสามัคคี
'ทิพานัน' เชื่อ 'พลเอก ประยุทธ์' เคารพคําวินิจฉัยของศาลรัฐธรรมนูญ เพราะมาจากการเลือกตั้ง และย้ําไม่ว่าผลออกมาอย่างไรขอคนไทยสามัคคี
วันที่ 30 กันยายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี กล่าวถึงกรณีที่ศาลรัฐธรรมนูญจะมีคําวินิจฉัยปัญหาข้อกฎหมายในประเด็นว่าความเป็นรัฐมนตรีของนายกรัฐมนตรีของ พล.อ. ประยุทธ์ จันทร์โอชา สิ้นสุดลงตามรัฐธรรมนูญ มาตรา 170 วรรคสอง ประกอบมาตรา 158 วรรค 4 ในวันนี้ว่า ตลอดระยะเวลาการทํางาน พล.อ.ประยุทธ์ จันทร์โอชา ในฐานะนายกรัฐมนตรีที่เป็นหัวหน้ารัฐบาล ใช้อํานาจฝ่ายบริหารที่เคารพอํานาจอธิปไตยซึ่งประกอบด้วยฝ่ายนิติบัญญัติ ฝ่ายบริหาร และฝ่ายตุลาการ เชื่อว่าท่านน้อมรับและเคารพคําวินิจฉัยของศาลรัฐธรรมนูญ ไม่ว่าจะมีผลออกมาอย่างไร เนื่องจากท่านเป็นนายกฯ ที่มาจากการเลือกตั้งตามรัฐธรรมนูญ 2560 และยึดมั่นในระบอบประชาธิปไตยอันมีพระมหากษัตริย์ทรงเป็นประมุข
“ในช่วงเวลาที่ผ่านมา พล.อ.ประยุทธ์ ย้ํามาโดยตลอดว่าขอให้ทุกคนเคารพคําวินิจฉัยของศาลไม่ว่าจะออกมาอย่างไร เพราะกฎหมายและกระบวนการยุติธรรมเป็นกลไกสําคัญของประเทศชาติ ที่จะทําให้สังคมเกิดความสงบสุข ขอให้คนไทยทุกคนสามัคคีกันไว้ คํานึงถึงความสงบร่มเย็น อันจะเป็นประโยชน์ของประเทศชาติ ที่ทุกคนสามารถมีส่วนร่วมทั้งในปัจจุบันและในอนาคตได้” น.ส.ทิพานัน กล่าว
.........................
รัฐบาลไทย-ข่าวทำเนียบรัฐบาล-รัฐบาลเปิดตัว LINE ALERT แจ้งเตือนภัยพิบัติร้ายแรง อำนวยความสะดวกประชาชน เป็นอีกช่องทางสื่อสารเพื่อเข้าถึงข้อมูลได้อย่างกว้างขวาง ลดผลกระทบที่อาจเกิดขึ้น
วันศุกร์ที่ 7 ตุลาคม 2565
รัฐบาลเปิดตัว LINE ALERT แจ้งเตือนภัยพิบัติร้ายแรง อํานวยความสะดวกประชาชน เป็นอีกช่องทางสื่อสารเพื่อเข้าถึงข้อมูลได้อย่างกว้างขวาง ลดผลกระทบที่อาจเกิดขึ้น
รัฐบาลเปิดตัว LINE ALERT แจ้งเตือนภัยพิบัติร้ายแรง อํานวยความสะดวกประชาชน เป็นอีกช่องทางสื่อสารเพื่อเข้าถึงข้อมูลได้อย่างกว้างขวาง ลดผลกระทบที่อาจเกิดขึ้น
วันนี้ (วันที่ 7 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ตามที่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีแนวนโยบายส่งเสริมและสนับสนุนการนําเทคโนโลยีมาใช้ในการเพิ่มประสิทธิภาพด้านการบริหารจัดการและการเตือนภัยพิบัติของประเทศ ทั้งนี้ หน่วยงานที่เกี่ยวข้องทั้งภาครัฐและภาคเอกชนได้บูรณาการการทํางานร่วมกัน เพื่อพัฒนา LINE ALERT บัญชีทางการแจ้งเตือนภัยพิบัติร้ายแรง เพื่อเป็นอีกหนึ่งช่องทางในการสื่อสารข้อมูลและแจ้งเตือนภัยพิบัติแก่ประชาชนอย่างกว้างขวาง รวดเร็ว และทันต่อเหตุการณ์ สอดรับกับรูปแบบชีวิตในยุคดิจิทัล
โฆษกประจําสํานักนายกรัฐมนตรี กล่าวว่า กรมอุตุนิยมวิทยา กระทรวงดิจิทัลเพื่อเศรษฐกิจและสังคม กรมป้องกันและบรรเทาสาธารณภัย กระทรวงมหาดไทย และบริษัท ไลน์ คอมพานี (ประเทศไทย) จํากัด ได้ร่วมลงนามบันทึกความเข้าใจว่าด้วยความร่วมมือในการสร้างสรรค์และให้บริการ LINE ALERT บัญชีทางการแจ้งเตือนภัยพิบัติร้ายแรงบนแพลตฟอร์ม LINE ซึ่งเป็นช่องทางในการสื่อสารและอํานวยความสะดวกให้ประชาชนเข้าถึงข้อมูลข่าวสารต่าง ๆ ที่เกี่ยวข้องกับภัยพิบัติที่เกิดขึ้นในประเทศไทยได้อย่างรวดเร็วและทันเหตุการณ์ รวมถึงบริการข้อมูลที่เป็นประโยชน์ในด้านต่าง ๆ อาทิ เบอร์ติดต่อฉุกเฉิน โรงพยาบาลใกล้เคียง พื้นที่เสี่ยง และแนวทางการป้องกันตัวเองจากภัยพิบัติ เป็นต้น ซึ่งจะช่วยลดผลกระทบที่อาจเกิดขึ้นต่อชีวิตและทรัพย์สินของประชาชน
“นายกรัฐมนตรี ห่วงกังวลถึงการเปลี่ยนแปลงสภาวะอากาศที่ทวีความรุนแรงมากขึ้นในปัจจุบัน ซึ่งอาจส่งผลกระทบต่อความปลอดภัยในชีวิตและทรัพย์สินของพี่น้องประชาชน ด้วยแนวคิดของนายกรัฐมนตรีที่ต้องการสื่อสารถึงประชาชนในทุกช่องทาง ให้ทั่วถึงมากที่สุด เพื่อให้ประชาชนรับรู้ข่าวสารเตรียมพร้อม เฝ้าระวัง LINE ALERT จึงสามารถเป็นอีกช่องทางการแจ้งเตือนภัยพิบัติที่รวดเร็ว ทันเหตุการณ์ และสอดรับกับวิถีชีวิตประชาชนในเมือง และในปัจจุบัน รวมทั้งสอดรับกับการก้าวเข้าสู่โลกดิจิทัลของหน่วยงานภาครัฐ ผ่านการยกระดับการให้บริการประชาชนด้วยเทคโนโลยีที่ทันสมัย สร้างความมั่นใจแก่ประชาชน และช่วยลดผลกระทบที่อาจเกิดขึ้น ตลอดจนเป็นโอกาสต่อยอดไปสู่การแข่งขันด้านนวัตกรรมในภูมิภาคอีกด้วย” นายอนุชาฯ กล่าว
ทั้งนี้ ประชาชนที่สนใจ สามารถแอดไลน์ไอดี @linealert เพื่อรับข่าวมูลข่าวสาร และอัปเดตสถานการณ์ภัยพิบัติ
รัฐบาลไทย-ข่าวทำเนียบรัฐบาล-กรมเจ้าท่าร่วมการประชุมเชิงธุรกิจเนื่องในโอกาสคณะผู้แทนท่าเรือเมืองบาร์เซโลนา สเปน เดินทางมาประเทศไทย
วันพุธที่ 26 ตุลาคม 2565
กรมเจ้าท่าร่วมการประชุมเชิงธุรกิจเนื่องในโอกาสคณะผู้แทนท่าเรือเมืองบาร์เซโลนา สเปน เดินทางมาประเทศไทย
...
กรมเจ้าท่าร่วมการประชุมเชิงธุรกิจเนื่องในโอกาสคณะผู้แทนท่าเรือเมืองบาร์เซโลนา สเปน เดินทางมาประเทศไทย
นายสมชาย สุมนัสขจรกุล รองอธิบดีกรมเจ้าท่า ด้านวิชาการ กระทรวงคมนาคม เป็นหัวหน้าคณะผู้แทนไทยเข้าร่วมการประชุมเชิงธุรกิจ และการเข้าพบผู้บริหารกรมเจ้าท่า เนื่องในโอกาสคณะผู้แทนท่าเรือเมืองบาร์เซโลนา สเปน เดินทางมาประเทศไทย พร้อมด้วยผู้แทนกรมเจ้าท่าหน่วยงานต่าง ๆ ที่เกี่ยวข้องเข้าร่วมการประชุม ในวันที่ 25 ตุลาคม 2565 ณ กรมเจ้าท่า โดยมีเป้าหมายเพื่อแลกเปลี่ยนข้อมูลและมุมมอง รวมถึงทําความรู้จักกับการดําเนินการของทั้ง 2 หน่วยงาน และโครงการต่าง ๆ ในอนาคต ซึ่งถือเป็นโอกาสในการสร้างความสัมพันธ์อันดีกับผู้ประกอบการและผู้แทนภาครัฐจากแคว้นคาตาลูญญาของสเปน
ในการประชุมฯ ดังกล่าว กรมเจ้าท่า ได้นําเสนอวิดิทัศน์ภารกิจของกรมเจ้าท่า และแผนผังองค์กรพร้อมทั้งอํานาจหน้าที่ของหน่วยงานต่าง ๆ ในกรมเจ้าท่าในฐานะหน่วยงานที่กํากับดูแลกิจการทางน้ําของประเทศไทย ซึ่งได้รับความสนใจจากผู้แทนท่าเรือบาร์เซโลน่าเป็นอย่างมาก และในที่ประชุม ได้เปิดโอกาสให้คณะผู้แทนท่าเรือเมืองบาร์เซโลนามีการพูดคุย สอบถาม เกี่ยวกับภารกิจ วิสัยทัศน์ การดําเนินงาน และแผนการต่าง ๆ ในอนาคตของกรมเจ้าท่า โดยผู้แทนท่าเรือบาร์เซโลน่ายังได้นําเสนอถึงรายละเอียดเกี่ยวกับท่าเรือเมืองบาร์เซโลนา และแสดงบทบาทของท่าเรือเมืองบาร์เซโลนาในฐานะพันธมิตรทางด้านระบบการขนส่งที่สําคัญในเขตทะเลเมดิเตอร์เรเนียนและทวีปยุโรป และถือเป็นเมืองท่าที่เชื่อมการทําธุรกิจระหว่างบริษัทในเอเชียที่สนใจทําการค้ากับทวีปยุโรป
ทั้งนี้ ผู้แทนการท่าเรือบาร์เซโลน่า มีความยินดีเป็นอย่างยิ่งที่จะแบ่งปันข้อมูล ข่าวสาร และประสบการณ์ในการบริหารจัดการท่าเรือบาร์เซโลน่า ซึ่งกรมเจ้าท่าได้แสดงความยินดีหากสามารถสร้างความร่วมมือและสัมพันธ์อันดีกับท่าเรือเมืองบาร์เซโลนา รวมถึงโอกาส หรือโครงการต่าง ๆ ที่อาจเกิดขึ้นในอนาคตต่อไป
รัฐบาลไทย-ข่าวทำเนียบรัฐบาล-สถาบันการบินพลเรือน รัฐวิสาหกิจสังกัดกระทรวงคมนาคม  เปิดรับสมัครเข้าศึกษาหลักสูตรประกาศนียบัตรทักษะช่างอากาศยาน สาขาวิชาเทคโนโลยีระบบอากาศยาน ประจำปีการศึกษา 2566
วันจันทร์ที่ 17 ตุลาคม 2565
สถาบันการบินพลเรือน รัฐวิสาหกิจสังกัดกระทรวงคมนาคม  เปิดรับสมัครเข้าศึกษาหลักสูตรประกาศนียบัตรทักษะช่างอากาศยาน สาขาวิชาเทคโนโลยีระบบอากาศยาน ประจําปีการศึกษา 2566
...
สถาบันการบินพลเรือน รัฐวิสาหกิจสังกัดกระทรวงคมนาคม เปิดรับสมัครเข้าศึกษาหลักสูตรประกาศนียบัตรทักษะช่างอากาศยาน (Certificate in Aeroskills) สาขาวิชาเทคโนโลยีระบบอากาศยาน (Aircraft System Technology) ประจําปีการศึกษา 2566
รับวุฒิ ม.6 ทุกแผนการเรียน/ปวช. ทุกประเภทวิชา หรือเทียบเท่าโดยมีรายละเอียดการรับสมัครดังนี้
1. รอบ Early Recruitment (ตั้งแต่วันที่ 1 ตุลาคม 2565 - 18 พฤศจิกายน 2565)
2. รอบ Portfolio (ตั้งแต่วันที่ 10 ธันวาคม 2565 - 13 มกราคม 2566)
3. รอบโควตา Quota (ตั้งแต่วันที่ 1 กุมภาพันธ์ 2566 - 3 มีนาคม 2566)
4. รอบรับตรง (ตั้งแต่วันที่ 15 มีนาคม 2566 - 28 เมษายน 2566)
สําหรับผู้ที่สนใจ สามารถติดตามรายละเอียดและสมัครได้ผ่านทางระบบออนไลน์ที่เว็บไซต์ www.catc.or.th หรือสมัครได้ด้วยตนเองที่อาคารศูนย์พัฒนาบุคลากรด้านการบิน ชั้น G แผนกทะเบียนและวัดผล ติดต่อสอบถามรายละเอียดเพิ่มเติมได้ที่ แผนกสื่อสารองค์กร โทร. 0 2272 5741-4 หรือ Inbox Facebook: catcthailand
รัฐบาลไทย-ข่าวทำเนียบรัฐบาล-ปลัดกระทรวงวัฒนธรรมลงพื้นที่กำกับดูแลการปฏิบัติงานพิธีการศพที่ได้รับพระราชทาน จากเหตุการณ์กราดยิงที่ศูนย์พัฒนาเด็กเล็ก ณ จังหวัดหนองบัวลำภู
วันอาทิตย์ที่ 9 ตุลาคม 2565
ปลัดกระทรวงวัฒนธรรมลงพื้นที่กํากับดูแลการปฏิบัติงานพิธีการศพที่ได้รับพระราชทาน จากเหตุการณ์กราดยิงที่ศูนย์พัฒนาเด็กเล็ก ณ จังหวัดหนองบัวลําภู
ปลัดกระทรวงวัฒนธรรมลงพื้นที่กํากับดูแลการปฏิบัติงานพิธีการศพที่ได้รับพระราชทาน จากเหตุการณ์กราดยิงที่ศูนย์พัฒนาเด็กเล็ก ณ จังหวัดหนองบัวลําภู
เมื่อวันที่ 7 ตุลาคม 2565 นางยุพา ทวีวัฒนะกิจบวร ปลัดกระทรวงวัฒนธรรม ลงพื้นที่กํากับดูแลการปฏิบัติงานพิธีการศพที่ได้รับพระราชทาน จากเหตุการณ์กราดยิงที่ศูนย์พัฒนาเด็กเล็ก องค์การบริหารส่วนตําบลอุทัยสวรรค์ อําเภอนากลาง จังหวัดหนองบัวลําภู ให้เป็นไปด้วยความเรียบร้อย และเยี่ยมให้กําลังใจผู้ปกครอง และญาติของผู้เสียชีวิต โดยมีนายโกวิท ผกามาศ ผู้อํานวยการสํานักงานศิลปวัฒนธรรมร่วมสมัย นางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม วัฒนธรรมจังหวัดหนองบัวลําภู อุดรธานี เลย นายชนะกิจ คชชี ผู้อํานวยการกองพิธีการศพที่ได้รับพระราชทาน ข้าราชการ และเจ้าหน้าที่กองพิธีการศพที่ได้รับพระราชทานเข้าร่วม ณ วัดราษฎร์สามัคคี จังหวัดหนองบัวลําภู
รัฐบาลไทย-ข่าวทำเนียบรัฐบาล-เริ่มแล้ว! ศึกโมโตจีพี สนามประเทศไทย ช่วยกระตุ้นเศรษฐกิจช่วงการแข่งขัน พร้อมสร้างแรงส่งภาคการท่องเที่ยวผ่านกิจกรรมโปรโมตซอฟต์พาวเวอร์
วันศุกร์ที่ 30 กันยายน 2565
เริ่มแล้ว! ศึกโมโตจีพี สนามประเทศไทย ช่วยกระตุ้นเศรษฐกิจช่วงการแข่งขัน พร้อมสร้างแรงส่งภาคการท่องเที่ยวผ่านกิจกรรมโปรโมตซอฟต์พาวเวอร์
.....
30 ก.ย - 2 ต.ค. นี้ ประเทศไทยมีงานใหญ่ คือ การแข่งขันจักรยานยนต์ชิงแชมป์โลก รายการโมโตจีพี สนามประเทศไทย รายการ OR Thailand Grand Prix 2022 ที่สนามช้างอินเตอร์เนชั่นแนลเซอร์กิต จ.บุรีรัมย์ ที่เป็นความร่วมมือระหว่างหน่วยงานที่เกี่ยวข้องทั้งภาครัฐ และเอกชน ผู้สนับสนุน โดยขณะนี้มีความพร้อมในทุกด้านที่จะเริ่มประเดิมสนามในวันนี้
.
การเป็นเจ้าภาพจัดการแข่งขันจักรยานยนต์ชิงแชมป์โลก จะเป็นแรงกระตุ้นทางเศรษฐกิจในช่วงที่ประเทศอยู่ในการฟื้นฟูหลังการแพร่ระบาดของโควิด-19 โดยจะส่งผลต่อเศรษฐกิจทั้งในระยะสั้นจากการเดินทางเข้ามาชมการแข่งขันของนักท่องเที่ยวทั้งไทยและต่างชาติ เกิดการใช้จ่ายในส่วนของโรงแรม ที่พัก ร้านอาหารและสถานที่ท่องเที่ยวในจังหวัดที่จัดการแข่งขันและจังหวัดใกล้เคียง เกิดเม็ดเงินกระจายลงไปถึงท้องถิ่น
.
สําหรับผลต่อการท่องเที่ยวในระยะยาวนั้น การท่องเที่ยวแห่งประเทศไทย (ททท.) เตรียมจัดกิจกรรมร่วมกับ ดอร์นา สปอร์ต เจ้าของลิขสิทธิ์การจัดการแข่งขันรถจักรยานยนต์ชิงแชมป์โลกนํานักแข่งในรายการโมโตจีพี มาลงนวมซ้อมมวยไทยเพื่อสร้างไวรัลประชาสัมพันธ์ ในธีมส่งเสริมการท่องเที่ยวของไทยผ่านศิลปะแม่ไม้มวยไทยที่เวทีมวยราชดําเนิน ซึ่งจะเผยแพร่ผ่านช่องทางต่าง ๆ ไปยังผู้ชมกว่า 800 ล้านคน ใน 207 ประเทศ ในช่วงสุดสัปดาห์นี้
.
รัฐบาลมีเป้าหมายและวางแผนเพื่อให้การเป็นเจ้าภาพจัดการแข่งขันโมโตจีพี ส่งผลบวกต่อเศรษฐกิจไทยมากที่สุด โดยเฉพาะการโปรโมตสถานที่ท่องเที่ยวและซอฟต์พาวเวอร์ของประเทศ อย่างมวยไทย อาหารไทย ซึ่งจะเป็นแรงดึงดูดนักท่องเที่ยวให้เข้ามายังประเทศไทย และถือเป็นจังหวะที่เหมาะสมเนื่องจากกําลังใกล้เข้าสู่ไฮซีซันการท่องเที่ยวของไทยด้วย
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม.ไฟเขียวกรรมการป.ป.ท.ดำรงตำแหน่งไม่น้อยกว่า 1 ปี พ้นจากตำแหน่งเมื่ออายุครบ 75 ปี มีสิทธิได้รับบำเหน็จ
วันอังคารที่ 30 สิงหาคม 2565
ครม.ไฟเขียวกรรมการป.ป.ท.ดํารงตําแหน่งไม่น้อยกว่า 1 ปี พ้นจากตําแหน่งเมื่ออายุครบ 75 ปี มีสิทธิได้รับบําเหน็จ
ครม.ไฟเขียวกรรมการป.ป.ท.ดํารงตําแหน่งไม่น้อยกว่า 1 ปี พ้นจากตําแหน่งเมื่ออายุครบ 75 ปี มีสิทธิได้รับบําเหน็จ
วันที่ 30 สิงหาคม 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี (ครม.) อนุมัติหลักการร่างพระราชกฤษฎีกาเงินเดือน เงินประจําตําแหน่ง และประโยชน์ตอบแทนอย่างอื่นของกรรมการป้องกันและปราบปรามการทุจริตในภาครัฐ พ.ศ. .... โดยกําหนดให้กรรมการป.ป.ท.ซึ่งดํารงตําแหน่งไม่น้อยกว่า 1 ปีมีสิทธิได้รับบําเหน็จตอบแทนเป็นเงินซึ่งจ่ายครั้งเดียวเมื่อพ้นจากตําแหน่งด้วยเหตุมีอายุครบ 75 ปี เพิ่มเติมจากเดิมที่กําหนดให้กรรมการป.ป.ท.ซึ่งดํารงตําแหน่งไม่น้อยกว่า 1 ปีมีสิทธิได้รับบําเหน็จตอบแทนเมื่อพ้นจากตําแหน่งจากการครบกําหนดตามวาระ และ ลาออก และให้กรรมการป.ป.ท.ซึ่งพ้นจากตําแหน่งเพราะเสียชีวิต ไม่ว่าจะดํารงตําแหน่งครบ 1 ปีหรือไม่ก็ตามให้มีสิทธิรับบําเหน็จตอบแทน ทั้งนี้เพื่อให้สอดคล้องกับพระราชบัญญัติมาตรการของฝ่ายบริหารในการป้องกันและปราบปรามการทุจริต(ฉบับที่ 2)พ.ศ. 2559 ที่บัญญัติให้กรรมการป.ป.ท.พ้นจากตําแหน่งตามวาระเมื่อมีอายุครบ 75 ปี
ทั้งนี้ กําหนดให้กรรมการ ป.ป.ท. ซึ่งดํารงตําแหน่งอยู่ในวันก่อนวันที่พระราชกฤษฎีกานี้ใช้บังคับมีสิทธิได้รับเงินเดือน เงินประจําตําแหน่ง และประโยชน์ตอบแทนอย่างอื่นตามพระราชกฤษฎีกานี้ตั้งแต่วันที่มีพระบรมราชโองการแต่งตั้ง และให้กรรมการ ป.ป.ท. ซึ่งพ้นจากตําแหน่งด้วยเหตุมีอายุครบ 75 ปี ไปก่อนที่พระราชกฤษฎีกานี้ใช้บังคับ มีสิทธิได้รับบําเหน็จตอบแทนตามพระราชกฤษฎีกานี้ด้วย
อย่างไรก็ตามสํานักงบประมาณได้เห็นชอบในหลักการ โดยมีความเห็นเพิ่มเติมว่า ให้สํานักงาน ป.ป.ท. ใช้จ่ายงบประมาณจากรายการค่าตอบแทนคณะกรรมการ ป.ป.ท. ที่ได้จัดสรรงบประมาณให้แล้ว หากไม่เพียงพอขอให้พิจารณาปรับแผนการปฏิบัติงานและแผนการใช้จ่ายงบประมาณรายจ่ายประจําปีต่อไป โดยคํานึงถึงความประหยัด คุ้มค่า หรือประโยชน์ที่จะได้รับเพื่อไม่ก่อให้เกิดภาระงบประมาณ
รัฐบาลไทย-ข่าวทำเนียบรัฐบาล-พม. จับมือภาคีเครือข่าย จ.พิษณุโลก ปั้นผู้ดูแลผู้สูงอายุ (CARE GIVER) สร้างอาชีพรองรับสังคมผู้สูงอายุ
วันจันทร์ที่ 19 กันยายน 2565
พม. จับมือภาคีเครือข่าย จ.พิษณุโลก ปั้นผู้ดูแลผู้สูงอายุ (CARE GIVER) สร้างอาชีพรองรับสังคมผู้สูงอายุ
พม. จับมือภาคีเครือข่าย จ.พิษณุโลก ปั้นผู้ดูแลผู้สูงอายุ (CARE GIVER) สร้างอาชีพรองรับสังคมผู้สูงอายุ
วันที่ 18 ก.ย. 65เวลา 10.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธีลงนามบันทึกข้อตกลงความร่วมมือ (MOU) การจัดอบรมหลักสูตรการดูแลผู้สูงอายุ (CARE GIVER) 420 ชั่วโมง ระหว่างกระทรวงการพัฒนาสังคมและความมั่นคงของมนุษย์ (พม.) โดยสํานักงานพัฒนาสังคมและความมั่นคงของมนุษย์จังหวัดพิษณุโลก มหาวิทยาลัยราชภัฏพิบูลสงคราม สํานักงานส่งเสริมการศึกษานอกระบบและการศึกษาตามอัธยาศัยจังหวัดพิษณุโลก และสํานักงานสาธารณสุขจังหวัดพิษณุโลกโดยมี นางอรนุช ชัยชาญ พัฒนาสังคมและความมั่นคงของมนุษย์จังหวัดพิษณุโลก กล่าวรายงาน พร้อมด้วยคณะผู้บริหารกระทรวง พม. และผู้แทนหน่วยงานที่เกี่ยวข้อง เข้าร่วมงาน ณ ห้อง 209 อาคารทีปวิชญ์ มหาวิทยาลัยราชภัฏพิบูลสงคราม จังหวัดพิษณุโลก
นายจุติกล่าวว่า ด้วยรัฐบาลให้ความสําคัญกับการเตรียมความพร้อมสําหรับสังคมผู้สูงอายุ (Aging Society) ที่เป็นสังคมที่มีสัดส่วนของผู้สูงอายุหรือประชากรที่มีอายุ 60 ปีขึ้นไป เพิ่มจํานวนสูงขึ้นเรื่อยๆ แต่สัดส่วนของอัตราการเกิดและจํานวนประชากรในวัยทํางานลดน้อยลง ในขณะที่ สถานการณ์การแพร่ระบาดของโควิด - 19 ได้ส่งผลกระทบอย่างต่อเนื่องกับประชาชนทุกช่วงวัยในวงกว้างทั้งด้านเศรษฐกิจและสังคม ทั้งนี้ กระทรวงการพัฒนาสังคมและความมั่นคงของมนุษย์ (พม.) จึงได้มีนโยบายสร้างอาชีพใหม่ภายหลังวิกฤตโควิด - 19 โดยวางแนวทางในการแก้ไขปัญหาการขาดแคลนบุคลากรผู้ดูแลผู้สูงอายุในอนาคต ด้วยการดําเนินโครงการอบรมหลักสูตรการดูแลผู้สูงอายุ (Care Giver) 420 ชั่วโมง เพื่อผลักดันการสร้างโอกาสในการประกอบอาชีพผู้ดูแลผู้สูงอายุ และพัฒนาศักยภาพอาชีพผู้ดูแลผู้สูงอายุให้มีความรู้ ความสามารถ ตามมาตรฐานสากลและตรงกับความต้องการของตลาดแรงงานในปัจจุบัน อีกทั้งทําให้ผู้สูงอายุได้รับการคุ้มครองดูแลอย่างเหมาะสมและมีคุณภาพ
นายจุติกล่าวเพิ่มเติมว่า วันนี้ กระทรวง พม. ต้องขอขอบคุณทุกภาคีเครือข่ายทั้งพัฒนาสังคมและความมั่นคงของมนุษย์จังหวัดพิษณุโลก มหาวิทยาลัยราชภัฏพิบูลสงคราม สํานักงานส่งเสริมการศึกษานอกระบบและการศึกษาตามอัธยาศัยจังหวัดพิษณุโลกสํานักงานสาธารณสุขจังหวัดพิษณุโลก โรงพยาบาลพิษณุเวช ผู้ทรงคุณวุฒิจากสถาบันคุณวุฒิวิชาชีพ สภากาชาดไทย โครงการพัฒนามหาวิทยาลัยไซเบอร์ไทย (Thai MOOC) สํานักงานกองทุนสนับสนุนการสร้างเสริม สุขภาพ (สสส.) และมหาวิทยาลัยสุโขทัยธรรมาธิราช (มสธ.) ที่ร่วมกันจัดทําหลักสูตรดังกล่าวให้เกิดขึ้นอย่างเป็นรูปธรรม และหวังเป็นอย่างยิ่งว่าจะมีการขยายผลไปยังจังหวัดอื่นต่อไป
รัฐบาลไทย-ข่าวทำเนียบรัฐบาล-พ่อเมืองร้อยเอ็ด รุดเยี่ยมประชาชนที่ศูนย์พักพิงผู้ประสบอุทกภัยอำเภอโพนทราย พร้อมเร่งติดตามสถานการณ์น้ำท่วมในพื้นที่ เน้นย้ำแจ้งเหตุ ได้ตลอด 24 ชั่วโมง
วันจันทร์ที่ 10 ตุลาคม 2565
พ่อเมืองร้อยเอ็ด รุดเยี่ยมประชาชนที่ศูนย์พักพิงผู้ประสบอุทกภัยอําเภอโพนทราย พร้อมเร่งติดตามสถานการณ์น้ําท่วมในพื้นที่ เน้นย้ําแจ้งเหตุ ได้ตลอด 24 ชั่วโมง
พ่อเมืองร้อยเอ็ด รุดเยี่ยมประชาชนที่ศูนย์พักพิงผู้ประสบอุทกภัยอําเภอโพนทราย พร้อมเร่งติดตามสถานการณ์น้ําท่วมในพื้นที่ เน้นย้ําแจ้งเหตุ ได้ตลอด 24 ชั่วโมง
เมื่อวันที่ 9 ต.ค. 2565 เวลา 11.00 น. นายทรงพล ใจกริ่ม ผู้ว่าราชการจังหวัดร้อยเอ็ด ลงพื้นที่ตรวจเยี่ยมให้กําลังใจประชาชนที่ประสบปัญหาอุทกภัย และติดตามสถานการณ์อุทกภัยในพื้นที่ ณ หอประชุมอําเภอโพนทราย อ.โพนทราย จ.ร้อยเอ็ด
นายทรงพล ใจกริ่ม ผู้ว่าราชการจังหวัดร้อยเอ็ด กล่าวว่า จากอิทธิพลพายุฝนตกกระหน่ําอย่างต่อเนื่อง ในช่วงที่ผ่านมา ประกอบกับมวลน้ําเหนือที่ไหลมาสมทบลงแม่น้ํามูลหนุนสูงขึ้นอย่างรวดเร็ว ทําให้พื้นที่อําเภอโพนทรายเกิดอุทกภัย รวม 5 ตําบล ได้รับความเสียหาย 37 หมู่บ้าน ประมาณ 2,105 หลังคาเรือน เป็นพื้นที่การเกษตรประมาณ 45,600 ไร่ รวมทั้งถนนหลายสาย บางหมู่บ้านถูกน้ําท่วมรอบหมู่บ้านจนไม่สามารถขับรถสัญจรไปมาได้ ต้องใช้เรือในการสัญจรเข้า-ออกแทน โดยระดับน้ํามีแนวโน้มที่ท่วมสูงขึ้น อําเภอโพนทรายจึงได้จัดตั้งศูนย์พักพิงผู้ประสบสาธารณภัย ที่หอประชุมอําเภอโพนทราย เพื่อช่วยเหลือผู้ประสบภัย ผู้ป่วย ผู้สูงอายุ กลุ่มคนเปราะบางให้อยู่ในพื้นที่ปลอดภัย สามารถดํารงชีวิตได้ โดยขณะนี้มีพี่น้องประชาชนอพยพจากตําบลสามขามาพักอาศัย ณ ศูนย์พักพิงฯ จํานวน 57 คน ได้มีการพูดคุยพร้อมให้กําลังใจ และมอบถุงยังชีพชุดธารน้ําใจ ช่วยผู้ประสบภัย จากสภากาชาดแล้วในเบื้องต้น
นายทรงพล ใจกริ่ม ผู้ว่าราชการจังหวัดร้อยเอ็ด กล่าวต่อว่า จากการประชุมทราบถึงสถานการณ์อุทกภัย จึงได้ร่วมวางแผนบริหารจัดการร่วมกับ สํานักงานป้องกันและบรรเทาสาธารณภัยจังหวัดร้อยเอ็ด อําเภอโพนทราย องค์กรปกครองส่วนท้องถิ่น และหน่วยงานที่เกี่ยวข้อง เพื่อเร่งบูรณาการประสานเครื่องจักรกล กําลังพล ยานพาหนะ เรือท้องแบนและ อุปกรณ์ที่จําเป็น รวมทั้งถุงยังชีพ เครื่องอุปโภคบริโภค เพื่อนําไปสนับสนุนการช่วยเหลือในพื้นที่ ทั้งนี้ ได้มีการให้ช่วยเหลือประชาชนอย่างต่อเนื่องโดยได้ทําการอพยพประชาชน ผู้ป่วย ผู้สูงอายุ ตลอดจนขนย้ายสิ่งของขึ้นที่สูง และจัดรถบรรทุกรับประชาชนออกจากพื้นที่ดังกล่าว โดยได้รับความร่วมมือจากหน่วยต่าง ๆ ในพื้นที่ ทั้งฝ่ายปกครอง ทหาร อาสาสมัคร และจิตอาสา เข้ามาสมทบเพื่อช่วยเหลือประชาชนเพิ่มเติม และยังคงเฝ้าติดตามสถานการณ์อย่างใกล้ชิดตลอด 24 ชั่วโมง เพื่อสนับสนุนให้ความร่วมมือกับหน่วยงานในพื้นที่ เพื่อให้การช่วยเหลือประชาชนที่ประสบปัญหาจากน้ําท่วมได้ทันท่วงที เพื่อบรรเทาความเดือดร้อนของพี่น้องประชาชนจนกว่าสถานการณ์จะคลี่คลาย
"อําเภอโพนทรายมีความพร้อมที่จะดูแลทุกคนอย่างเต็มที่ โดยเฉพาะการช่วยเหลือ ผู้ป่วยติดเตียง ผู้สูงอายุ กลุ่มคนเปราะบาง และประสบอุทกภัยต่าง ๆ ตามนโยบายของกระทรวงมหาดไทย ที่มุ่งมั่นที่จะ "บําบัดทุกข์ บํารุงสุข" ให้พี่น้องประชาชน โดยได้จัดตั้งศูนย์พักพิงผู้ประสบสาธารณภัย ที่หอประชุมอําเภอโพนทราย สามารถติดต่อประสานงานได้ที่ โทร. 043595077 หรือ โทรแจ้งปลัดอําเภอฝ่ายความมั่นคง โทร. 0639041021 ได้ตลอด 24 ชั่วโมง หรือที่สายด่วนนิรภัย 1784" นายทรงพลฯ กล่าวทิ้งท้าย
#กระทรวงมหาดไทย
#130ปีกระทรวงมหาดไทย #130ปีกระทรวงมหาดไทย_บําบัดทุกข์บํารุงสุข
#SEPtoSDGs #SDGsforAll #ChangeforGood
รัฐบาลไทย-ข่าวทำเนียบรัฐบาล-หัวหน้าผู้ตรวจราชการกระทรวงอุตสาหกรรม ร่วมพิธีวางพานพุ่มดอกไม้ถวายราชสักการะพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันพุธที่ 19 ตุลาคม 2565
หัวหน้าผู้ตรวจราชการกระทรวงอุตสาหกรรม ร่วมพิธีวางพานพุ่มดอกไม้ถวายราชสักการะพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
หัวหน้าผู้ตรวจราชการกระทรวงอุตสาหกรรม ร่วมพิธีวางพานพุ่มดอกไม้ถวายราชสักการะพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันนี้ (19 ตุลาคม 2565) เวลา 08.00 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม ร่วมพิธีวางพานพุ่มดอกไม้ถวายราขสักการะ เพื่อเทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในฐานะทรงเป็น “พระบิดาแห่งเทคโนโลยีไทย” โดยกําหนดให้วันที่ 19 ตุลาคม ของทุกปี เป็น “วันเทคโนโลยีไทย” ทั้งนี้ พิธีดังกล่าวจัดขึ้น ณ พระบรมราชานุสาวรีย์พระบาทสมเด็จพระปรเมนทรรามาธิบดีศรีสินทรมหามงกุฏ พระจอมเกล้าเจ้าอยู่หัว พระสยามเทวมหามกุฏวิทยมหาราช ภายในบริเวณ กระทรวงการอุดมศึกษา วิทยาศาสตร์ วิจัยและนวัตกรรม ถนนพระรามที่ 6 เขตราชเทวี กรุงเทพมหานคร
รัฐบาลไทย-ข่าวทำเนียบรัฐบาล-ดีอีเอส-ดีป้า  เดินหน้า 8 โครงการ เสริมแกร่งกำลังคนดิจิทัล
วันจันทร์ที่ 17 ตุลาคม 2565
ดีอีเอส-ดีป้า  เดินหน้า 8 โครงการ เสริมแกร่งกําลังคนดิจิทัล
ดีอีเอส-ดีป้า  เดินหน้า 8 โครงการ เสริมแกร่งกําลังคนดิจิทัล
วันนี้( 17ตุลาคม2565)นายเนวินธุ์ช่อชัยทิพย์ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยผศ.ดร.ณัฐพลนิมมานพัชรินทร์ผู้อํานวยการใหญ่สํานักงานส่งเสริมเศรษฐกิจดิจิทัลหรือดีป้าแถลงข่าวเปิดตัว8โครงการสําคัญภายใต้แนวคิดDIGITAL INFINITY-ดิจิทัลไม่มีที่สิ้นสุดโดยมุ่งเน้นไปที่การพัฒนกําลังคนดิจิทัลการขับเคลื่อนอุตสาหกรรมดิจิทัลการส่งเสริมให้เกิดการประยุกต์ใช้เทคโนโลยีและนวัตกรรมดิจิทัลรวมไปถึงการเตรียมความพร้อมโครงสร้างพื้นฐานดิจิทัล ซึ่งการดําเนินงานทั้งหมดถือเป็นกลไกสําคัญในการนําพาประเทศก้าวไปสู่“ดิจิทัลไทยแลนด์”โดยตั้งเป้าสร้างมูลค่าผลกระทบทางเศรษฐกิจไม่น้อยกว่า3.2แสนล้านบาทขณะที่ประชาชนไทยจะมีส่วนร่วมกับทุกโครงการและได้รับการยกระดับทักษะดิจิทัลมากกว่า6.2ล้านรายพร้อมประกาศฉายภาพความสําเร็จในมหกรรมแสดงเทคโนโลยีดิจิทัลระดับนานาชาติ“HACKaTHAILAND 2023: DIGITAL INFINITY”ปลายปี2566ณโรงแรมRenaissanceราชประสงค์ห้องรอยัลมณียาชั้นM
***************
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ จังหวัดเพชรบูรณ์
วันศุกร์ที่ 7 ตุลาคม 2565
ข่าวสารการลงพื้นที่ตรวจราชการ จังหวัดเพชรบูรณ์
วันที่ 6 ตุลาคม 2565
นายกฯ ลงพื้นที่ตรวจติดตามแก้ไขปัญหาสถานการณ์อุทกภัย จ.เพชรบูรณ์ กําชับส่วนราชการเร่งอํานวยความสะดวก ดูแลชีวิตและทรัพย์สินของประชาชน พร้อมเตรียมแผนเผชิญเหตุ เฝ้าระวังอย่างใกล้ชิดต่อเนื่อง ย้ําขับเคลื่อนโครงการเพื่อการแก้ปัญหาระยะยาว
นายกฯ เยี่ยมให้กําลังใจประชาชน-บ้านเรือนที่ประสบอุทกภัย อ.หล่มสัก จ.เพชรบูรณ์ ย้ํารัฐบาลพร้อมดูแลทุกคน ทุกพื้นที่ กําชับทุกภาคส่วนร่วมมือกันทํางานบรรเทาความเดือดร้อนประชาชน
นายกฯ เยี่ยมผู้ประสบอุทกภัย อ.หล่มสัก สั่งแก้ไขปัญหาระยะยาวป้องกันน้ําหลากพื้นที่เศรษฐกิจและการเกษตร กําชับเร่งสํารวจความเสียหาย ช่วยเหลือประชาชนที่เดือดร้อนอย่างทั่วถึงโดยเร็ว เน้นย้ําความรัก ความสามัคคี เป็นหัวใจหลักในการแก้ไขปัญหา
รัฐบาลไทย-ข่าวทำเนียบรัฐบาล-ออมสิน ออกมาตรการช่วยผู้ประสบภัยน้ำท่วม ให้กู้ฉุกเฉินไม่เกิน 50,000 บาท ไม่คิดดอกเบี้ย 1 ปี และ 3 เดือนแรกไม่ต้องผ่อน
วันพุธที่ 5 ตุลาคม 2565
ออมสิน ออกมาตรการช่วยผู้ประสบภัยน้ําท่วม ให้กู้ฉุกเฉินไม่เกิน 50,000 บาท ไม่คิดดอกเบี้ย 1 ปี และ 3 เดือนแรกไม่ต้องผ่อน
ออมสินให้ประชาชนที่ประสบภัยกู้เงินฉุกเฉิน สินเชื่อเพื่อช่วยเหลือผู้ประสบภัยพิบัติ เพื่อบรรเทาความเดือดร้อนจากน้ําท่วม/ภัยพิบัติ รายละไม่เกิน 50,000 บาท ไม่คิดดอกเบี้ยในปีแรก หลังจากนั้นคิดดอกเบี้ยเพียงร้อยละ 0.85 ต่อเดือน ชําระเงินเป็นรายเดือน 3-5 ปี
นายวิทัย รัตนากร ผู้อํานวยการธนาคารออมสิน เปิดเผยว่า จากเหตุฝนตกอย่างต่อเนื่อง ทําให้เกิดอุทกภัยน้ําท่วมหลายจังหวัดตามภูมิภาคต่าง ๆ ของประเทศ ได้สร้างความเสียหายต่อทรัพย์สิน และส่งผลกระทบต่อชีวิตความเป็นอยู่ของลูกค้า ประชาชน ซึ่งที่ผ่านมาธนาคารได้ให้ความช่วยเหลือทั้งกรณีเร่งด่วนและต่อเนื่องตามสถานการณ์ โดยดําเนินการตามนโยบายรัฐบาลของพลเอกประยุทธ์ จันทร์โอชา นายกรัฐมนตรี ล่าสุดได้นําถุงยังชีพและน้ําดื่ม ออกแจกจ่ายช่วยบรรเทาความเดือดร้อนเฉพาะหน้าแล้ว 10,000 ชุด ในพื้นที่ภาคเหนือ ภาคตะวันออกเฉียงเหนือ ภาคกลาง และกรุงเทพมหานคร ทั้งนี้ ธนาคารมีมาตรการรองรับเพื่อช่วยเหลือและบรรเทาความเดือดร้อนให้กับผู้ประสบภัยให้ความช่วยเหลือลูกหนี้สามารถพักชําระหนี้เงินต้น โดยเลือกชําระเฉพาะดอกเบี้ย 10% - 100% และกรณี Flat Rate ลดการชําระเงินงวด 50% ตามเงื่อนไขที่ธนาคารกําหนด
ขณะเดียวกัน ธนาคารฯ ยังให้ประชาชนที่ประสบภัยกู้เงินฉุกเฉิน สินเชื่อเพื่อช่วยเหลือผู้ประสบภัยพิบัติ เพื่อบรรเทาความเดือดร้อนจากเหตุน้ําท่วม/ภัยพิบัติ รายละไม่เกิน 50,000 บาท ไม่คิดดอกเบี้ยในปีแรก หลังจากนั้นคิดดอกเบี้ยเพียงร้อยละ 0.85 ต่อเดือน (Flat Rate) ชําระเงินเป็นรายเดือน 3-5 ปี โดยปลอดชําระเงินงวด 3 เดือนแรก
นอกจากนี้ ยังให้สินเชื่อเคหะแก่ผู้ประสบภัยพิบัติ เพิ่มเติมสําหรับลูกค้าเดิมและประชาชนทั่วไปที่ได้รับผลกระทบเพื่อซ่อมแซมต่อเติมที่อยู่อาศัยส่วนที่เสียหายได้ถึง 100% ของราคาประเมิน โดยดอกเบี้ยปีที่ 1-3 = 3.49% (MRR-2.755%) และปีที่ 4 เป็นต้นไป = 4.99% ต่อปี (MRR-1.250%) และสินเชื่อบุคคลแก่ผู้ประสบภัยพิบัติ เพื่อเป็นค่าใช้จ่ายอเนกประสงค์ในการบรรเทาความเดือดร้อนจากภัยพิบัติ วงเงินกู้สูงสุดไม่เกินรายละ 500,000 บาท อัตราดอกเบี้ยปีที่ 1-3 = 3.99% (MRR-2.255%) ปีที่ 2 = 4.99% (MRR-1.255%) ปีที่ 3 เป็นต้นไป = 5.745% และสินเชื่อบรรเทาความเดือดร้อนแก่ลูกค้าสินเชื่อธุรกิจของธนาคาร วงเงินกู้สูงสุด 10% ของวงเงินกู้เดิมแต่ไม่เกิน 5 ล้านบาท ผ่อนนานสูงสุด 5 ปี โดยปลอดชําระเงินต้น 1 ปี อัตราดอกเบี้ยปีแรก 3.50% ปีที่ 2 เป็นต้นไป = MLR (ปัจจุบันอัตราดอกเบี้ยธนาคาร MRR = 6.245% และ MLR = 6.150% ต่อปี)
สอบถามรายละเอียดเพิ่มเติมได้ที่ GSB Contact Center โทร. 1115 และที่ facebook : GSB Society
รัฐบาลไทย-ข่าวทำเนียบรัฐบาล-​Cabinet approves Grant Agreement on Phuket Smart City Technical Assistant Package
วันพุธที่ 14 กันยายน 2565
​Cabinet approves Grant Agreement on Phuket Smart City Technical Assistant Package
​Cabinet approves Grant Agreement on Phuket Smart City Technical Assistant Package
September 13, 2022, Deputy Government Spokesperson Tipanan Sirichana disclosed that the cabinet, in its meeting today, approved in principle the Grant Agreement on Phuket Smart City Technical Assistant Package between Digital Economy Promotion Agency (DEPA) and US Trade and Development Agency (USTDA), as proposed by Ministry of Digital Economy and Society.
The Grant Agreement, which will take effect for 5 years, is aimed to: 1) promote academic and technical assistance for Phuket Smart City project, and assistance in the development of ICT infrastructure in Phuket province; 2) provide technical advices on smart city management, city data platform, development of command center, city infrastructure assessment, and application of digital technology in a tangible manner; and 3) provide advices on technical skill development, and training program development for concerned technical personnel.
The scope of cooperation includes: 1) collection of data related to Phuket Smart City development for analysis and technical assistance planning; 2) provision of detailed technical advices and operation plan, as well as options for the planning on infrastructure and urban development planning and designing of Phuket province, among others.
รัฐบาลไทย-ข่าวทำเนียบรัฐบาล-สธ.แจงค่าเสี่ยงภัยโควิด ต.ค. 64 - มิ.ย. 65 อยู่ในกระบวนการจัดสรรของสำนักงบฯ
วันศุกร์ที่ 14 ตุลาคม 2565
สธ.แจงค่าเสี่ยงภัยโควิด ต.ค. 64 - มิ.ย. 65 อยู่ในกระบวนการจัดสรรของสํานักงบฯ
รองปลัดกระทรวงสาธารณสุข แจงค่าเสี่ยงภัยโควิด 19 ส่วนงบเงินกู้ที่ ครม.อนุมัติ 11,516 ล้านบาท ของช่วงตุลาคม 2564 - มิถุนายน 2565 อยู่ระหว่างรอกระบวนการจัดสรรของสํานักงบประมาณ ซึ่งหากได้รับจัดสรรแล้วให้ดําเนินการภายในธันวาคมนี้
รองปลัดกระทรวงสาธารณสุข แจงค่าเสี่ยงภัยโควิด 19 ส่วนงบเงินกู้ที่ ครม.อนุมัติ 11,516 ล้านบาท ของช่วงตุลาคม 2564 - มิถุนายน 2565 อยู่ระหว่างรอกระบวนการจัดสรรของสํานักงบประมาณ ซึ่งหากได้รับจัดสรรแล้วให้ดําเนินการภายในธันวาคมนี้ ส่วนที่เป็นงบกลาง 871 ล้านบาท เพิ่งได้รับจัดสรรเมื่อวันที่ 30 กันยายน ที่ผ่านมาอยู่ระหว่างดําเนินการจัดสรรให้หน่วยงาน
วันนี้ (14 ตุลาคม 2565) นายแพทย์ทวีศิลป์ วิษณุโยธิน รักษาราชการแทนรองปลัดกระทรวงสาธารณสุข กล่าวถึงกรณีบุคลากรสาธารณสุขสอบถามถึงค่าเสี่ยงภัยการดําเนินงานช่วงโควิด 19 ว่า ค่าตอบแทนเสี่ยงภัยในส่วนของหน่วยงานภายในกระทรวงสาธารณสุข วงเงินรวม 12,387.2933 ล้านบาท ประกอบด้วยเงินจาก 2 แหล่ง คือ1.งบเงินกู้ ซึ่งคณะรัฐมนตรี (ครม.) มีมติอนุมัติเมื่อวันที่ 13 กันยายน 2565 จํานวน 11,516.2933 ล้านบาท อยู่ระหว่างกระบวนการจัดสรรของสํานักงบประมาณ (และกรมบัญชีกลางออกรหัสงบประมาณฯ) เป็นรายการค่าตอบแทนเสี่ยงภัยที่จ่ายจริง ตั้งแต่เดือนตุลาคม 2564 - มิถุนายน 2565 ซึ่งให้ดําเนินการเบิกจ่าย หลังจากที่ได้รับจัดสรรแล้วภายในเดือนธันวาคม 2565 และ 2.งบกลางฉุกเฉิน วงเงิน 871 ล้านบาท เพิ่งได้รับการจัดสรรเมื่อวันที่ 30 กันยายน 2565 ซึ่งดําเนินการกันเงินไว้เบิกเหลื่อมปีงบประมาณแล้ว อยู่ระหว่างดําเนินการจัดสรรให้หน่วยงานที่เกี่ยวข้อง
ทั้งนี้ เมื่อได้รับการจัดสรรจากสํานักงบประมาณแล้ว กระทรวงสาธารณสุขจะเร่งรัดกระบวนการจัดสรรให้กับหน่วยงานต่างๆ โดยเร็วต่อไป
************************************************** 14 ตุลาคม 2565
รัฐบาลไทย-ข่าวทำเนียบรัฐบาล-ปลัด สธ.เผยยังเฝ้าระวัง “โควิด” ต่อเนื่องผ่าน 4 ระบบ เตรียมพร้อมฉีดวัคซีนเด็ก 6 เดือน - 4 ปีแล้ว
วันจันทร์ที่ 10 ตุลาคม 2565
ปลัด สธ.เผยยังเฝ้าระวัง “โควิด” ต่อเนื่องผ่าน 4 ระบบ เตรียมพร้อมฉีดวัคซีนเด็ก 6 เดือน - 4 ปีแล้ว
ปลัดกระทรวงสาธารณสุข เผย ยังเฝ้าระวัง “โควิด” ต่อเนื่อง ผ่าน 4 ระบบ ยังไม่พบสายพันธุ์ที่น่ากังวล เรื่องการสวมหน้ากากอนามัยไม่ได้บังคับแต่ให้พิจารณาตามความเหมาะสม ขอความร่วมมือประชาชนให้มารับวัคซีนต่อเนื่อง โดยเฉพาะกลุ่ม 608
ปลัดกระทรวงสาธารณสุข เผย ยังเฝ้าระวัง “โควิด” ต่อเนื่อง ผ่าน4 ระบบ ยังไม่พบสายพันธุ์ที่น่ากังวล เรื่องการสวมหน้ากากอนามัยไม่ได้บังคับแต่ให้พิจารณาตามความเหมาะสม ขอความร่วมมือประชาชนให้มารับวัคซีนต่อเนื่อง โดยเฉพาะกลุ่ม 608 ส่วนกลุ่มเด็กอายุ 6 เดือนถึง 4 ปี เตรียมความพร้อมให้บริการฉีดวัคซีนแล้ว
วันนี้ (10 ตุลาคม 2565) ที่กระทรวงสาธารณสุข จ.นนทบุรี นพ.โอภาส การย์กวินพงศ์ ปลัดกระทรวงสาธารณสุข ให้สัมภาษณ์ถึงสถานการณ์โควิด 19 ว่า ในช่วง 1 สัปดาห์ที่ผ่านมา พบว่า ผู้ติดเชื้อ ผู้ป่วยนอนในโรงพยาบาล และผู้ป่วยอาการหนักมีแนวโน้มลดลง ขณะที่ผู้เสียชีวิตลดลงเช่นกัน จากเฉลี่ย 10 รายต่อวันเหลือ 8 รายต่อวัน ถือว่าเป็นสัญญาณที่ดี และแม้จะปรับมาเป็นโรคติดต่อที่ต้องเฝ้าระวัง แต่ยังมีการเฝ้าระวังอย่างต่อเนื่องใน 4 ระบบ ได้แก่ ระบบเฝ้าระวังในโรงพยาบาล, ระบบเฝ้าระวังการติดเชื้อเป็นกลุ่มก้อน, ระบบเฝ้าระวังพื้นที่เสี่ยงหรือกลุ่มเสี่ยง และระบบเฝ้าระวังสายพันธุ์ ซึ่งยังไม่พบสัญญาณของสายพันธุ์ที่จะมีการระบาดรวดเร็ว หลบภูมิคุ้มกัน หรือมีความรุนแรงเพิ่มขึ้น ส่วนเรื่องการป้องกันตัวของประชาชน พบว่า มีการสวมหน้ากากอนามัยลดลง แต่ยังมีการสวมในที่ชุมชนอยู่ ซึ่งขณะนี้ไม่ได้บังคับเรื่องการสวมหน้ากากอนามัย ขอให้พิจารณาตามความเหมาะสม
นพ.โอภาสกล่าวต่อว่า การฉีดวัคซีนโควิด19 ยังต้องรณรงค์ต่อเนื่องอีกระยะหนึ่ง รวมถึงเข็มกระตุ้นที่มีความจําเป็น โดยจะเร่งรัดการฉีดวัคซีนเพิ่มเติมอีก 2 ล้านโดสภายในปลายปีนี้ เน้นกลุ่ม 608 เป็นหลัก แต่ภาพรวมประชาชนทั่วไปยังควรต้องฉีดเช่นกัน สําหรับวันที่ 12 ตุลาคมนี้ จะมีการคิกออฟฉีดวัคซีนไฟเซอร์ฝาสีแดงเข้มในกลุ่มเด็กอายุ 6 เดือนถึง 4 ปี ที่โรงพยาบาลพระนั่งเกล้า จ.นนทบุรี ขณะนี้มีการเตรียมความพร้อมแล้ว โดยวัคซีนอยู่ระหว่างการกระจายลงพื้นที่ มีการอบรมบุคลากรที่เกี่ยวข้องเพื่อทําความเข้าใจเรื่องการฉีดและการเก็บรักษา จึงขอเชิญชวนผู้ปกครองนําบุตรหลานไปฉีดวัคซีนได้ตามความสมัครใจ หากเป็นเด็กที่มีโรคประจําตัวจะมีแพทย์ให้คําแนะนํา
********************************* 10 ตุลาคม 2565
รัฐบาลไทย-ข่าวทำเนียบรัฐบาล-รัฐบาล เดินหน้าสร้างกำลังคนรองรับ EEC คาด มีตำแหน่งงาน 475,688 อัตรา รับวุฒิตั้งแต่ ปวส. – ป.เอก
วันพฤหัสบดีที่ 20 ตุลาคม 2565
รัฐบาล เดินหน้าสร้างกําลังคนรองรับ EEC คาด มีตําแหน่งงาน 475,688 อัตรา รับวุฒิตั้งแต่ ปวส. – ป.เอก
.....
รัฐบาลผลักดันโครงการพัฒนาเศรษฐกิจพิเศษภาคตะวันออก หรือ EEC อย่างจริงจัง พร้อมวางแนวทางพัฒนากําลังคน แบ่งเป็น 2 แบบ คือ EEC Model Type A สถานศึกษาร่วมกับสถานประกอบการจัดหลักสูตรปริญญา หรือ ประกาศนียบัตรวิชาชีพ(ปวส.) ให้ตรงกับความต้องการและได้อัตราค่าจ้างสูงกว่าปกติ และ EEC Model Type B เป็นหลักสูตรอบรมระยะสั้น ไม่มีปริญญา สําหรับบุคลากรในภาคอุตสาหกรรมหรือประชาชนทั่วไป โดยมีสถาบันการศึกษาพร้อมเข้าร่วมกว่า 941 แห่ง ทั้งในและนอกพื้นที่ EEC
.
เมื่อ EEC แล้วเสร็จ คาดว่าจะมีความต้องการบุคลากร 475,688 อัตรา เช่น อุตสาหกรรมท่องเที่ยวกลุ่มรายได้ดีและท่องเที่ยวเชิงสุขภาพ อุตสาหกรรมหุ่นยนต์ อุตสาหกรรมดิจิทัล อุตสาหกรรมอิเล็กทรอนิกส์อัจฉริยะ อุตสาหกรรมการแพทย์ครบวงจร อุตสาหกรรมพาณิชย์นาวี อุตสาหกรรมยานยนต์แห่งอนาคต อุตสาหกรรมการบินและโลจิสติกส์ แบ่งเป็น ระดับอาชีวศึกษา 253,114 ตําแหน่ง ป.ตรี 214,070 ตําแหน่ง ป.โท-เอก 8,610 ตําแหน่ง
.
อ่านเพิ่มเติม คลิก >>https://www.thaigov.go.th/news/contents/details/60488
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย ความสามารถการชำระหนี้ของรัฐบาลยังอยู่ในเกณฑ์ดี คาดการณ์ว่าระดับหนี้สาธารณะต่อ GDP ยังคงอยู่ภายใต้กรอบการบริหาร ภายใต้แผนการคลังระยะปานกลางปี 2566-2569
วันอาทิตย์ที่ 30 ตุลาคม 2565
โฆษกรัฐบาลเผย ความสามารถการชําระหนี้ของรัฐบาลยังอยู่ในเกณฑ์ดี คาดการณ์ว่าระดับหนี้สาธารณะต่อ GDP ยังคงอยู่ภายใต้กรอบการบริหาร ภายใต้แผนการคลังระยะปานกลางปี 2566-2569
โฆษกรัฐบาลเผย ความสามารถการชําระหนี้ของรัฐบาลยังอยู่ในเกณฑ์ดี คาดการณ์ว่าระดับหนี้สาธารณะต่อ GDP ยังคงอยู่ภายใต้กรอบการบริหาร ภายใต้แผนการคลังระยะปานกลางปี 2566-2569
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเปิดเผยถึงความสามารถในการชําระหนี้ของรัฐบาลในขณะนี้ยังอยู่ในเกณฑ์ดี โดยภาระดอกเบี้ยต่อรายได้ของรัฐบาลในระยะปานกลางอยู่ในระดับที่บริหารจัดการได้ และจากประมาณการภายใต้แผนการคลังระยะปานกลาง (ปีงบประมาณ 2566 - 2569) ที่ได้รับความเห็นชอบจากคณะรัฐมนตรีเมื่อวันที่ 21 ธันวาคม 2564 คาดการณ์ว่า สัดส่วนหนี้สาธารณะต่อผลิตภัณฑ์มวลรวมในประเทศ (Gross Domestic Product: GDP) ณ สิ้นปีงบประมาณ 2565 จะอยู่ที่ร้อยละ 62.69 ซึ่งยังคงอยู่ภายใต้กรอบการบริหารหนี้สาธารณะที่กําหนดให้สัดส่วนดังกล่าวต้องไม่เกินร้อยละ 70
นอกจากนี้ ภายใต้แผนการคลังระยะปานกลางดังกล่าว ได้มีการประมาณการสถานะการคลังในระยะปานกลางในช่วงปีงบประมาณ 2566 - 2569 จากการประเมินการจัดเก็บรายได้และการใช้จ่ายงบประมาณของภาครัฐในภาวะที่รัฐบาลยังมีความจําเป็นต้องฟื้นฟูเศรษฐกิจ และสังคมภายหลังจากสถานการณ์การแพร่ระบาดของโรคโควิด-19 ได้มีการคาดการณ์ว่า ระดับหนี้สาธารณะต่อ GDP จะเพิ่มขึ้นจากร้อยละ 64.02 ในปีงบประมาณ 2566 เป็นร้อยละ 67.15 ในปีงบประมาณ 2569 ซึ่งยังคงอยู่ภายใต้กรอบการบริหารหนี้สาธารณะที่กําหนดให้สัดส่วนดังกล่าวต้องไม่เกินร้อยละ 70 เช่นเดียวกัน
ทั้งนี้ หนี้สาธารณะเป็นเครื่องชี้เศรษฐกิจแบบสะสม ไม่ได้เกิดจากรัฐบาลปัจจุบันเพียงชุดเดียว และการเปรียบเทียบหนี้สาธารณะควรพิจารณาเทียบสัดส่วนหนี้สาธารณะต่อ GDP เนื่องจากแต่ละประเทศมีขนาดเศรษฐกิจที่แตกต่างกัน จากสัดส่วนหนี้สาธารณะต่อ GDP ล่าสุด ณ เดือนสิงหาคม 2565 ที่มีสัดส่วนร้อยละ 60.72 แสดงให้เห็นว่า รัฐบาลยังคงมีพื้นที่ทางการคลังเพิ่มเติมสําหรับรองรับมาตรการทางการเงินเพื่อกระตุ้น และฟื้นฟูเศรษฐกิจได้อีกประมาณร้อยละ 10 ของ GDP (กรอบสัดส่วนหนี้สาธารณะต่อ GDP ตามประกาศคณะกรรมการนโยบายการเงินการคลังของรัฐจะต้องไม่เกินร้อยละ 70) อีกทั้งความสามารถในการชําระหนี้ของรัฐบาลยังอยู่ในเกณฑ์ดี โดยภาระดอกเบี้ยต่อรายได้ของรัฐบาลในระยะปานกลางอยู่ในระดับที่บริหารจัดการได้
รัฐบาลไทย-ข่าวทำเนียบรัฐบาล-​นายกฯ เร่งขับเคลื่อนอุตสาหกรรมดิจิทัลไทยให้เติบโตต่อเนื่อง สร้างโอกาสและความได้เปรียบทางการแข่งขันในอุตสาหกรรมดิจิทัลไทยในระยะยาว
วันอังคารที่ 4 ตุลาคม 2565
​นายกฯ เร่งขับเคลื่อนอุตสาหกรรมดิจิทัลไทยให้เติบโตต่อเนื่อง สร้างโอกาสและความได้เปรียบทางการแข่งขันในอุตสาหกรรมดิจิทัลไทยในระยะยาว
คาดการณ์มูลค่าอุตสาหกรรมดิจิทัลไทยจะเพิ่มสูงขึ้นถึง 6.9 แสนล้านบาทในปี 2567
วันนี้ (4 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีนโยบายผลักดันอุตสาหกรรมดิจิทัลไทยให้เติบโตอย่างต่อเนื่อง ทั้งนี้จากการรายงานของหน่วยงานที่เกี่ยวข้องชี้ให้เห็นว่าอุตสาหกรรมดิจิทัลไทยมีอัตราการเติบโตอย่างมาก โดยคาดการณ์ว่า ในปี 2567 มูลค่าจะเพิ่มสูงขึ้นถึง 6.9 แสนล้านบาท
โฆษกประจําสํานักนายกรัฐมนตรี ยังได้เปิดเผยผลสํารวจข้อมูลสถานภาพอุตสาหกรรมดิจิทัลไทย ประจําปี 2564 ที่จัดทําโดยสํานักงานส่งเสริมเศรษฐกิจดิจิทัล (ดีป้า) กับ สถาบันไอเอ็มซี ในอุตสาหกรรมซอฟต์แวร์ อุตสาหกรรมฮาร์ดแวร์และอุปกรณ์อัจฉริยะ และอุตสาหกรรมบริการด้านดิจิทัล ทั้งในส่วนของข้อมูลรายได้และการจ้างงาน พบว่า ภาพรวมอุตสาหกรรมขยายตัวเฉลี่ยร้อยละ 25 จากปี 2563 มูลค่ารวม 8.98 แสนล้านบาท และเมื่อพิจารณารวมกับอุตสาหกรรมดิจิทัลคอนเทนต์ พบว่ามีการขยายตัวร้อยละ 14.33 หรือมีมูลค่ารวมอยู่ที่ 1.58 ล้านล้านบาท โดยอุตสาหกรรมบริการด้านดิจิทัลเป็นอุตสาหกรรมที่ขยายตัวสูงที่สุด มีอัตราการเติบโตกว่าร้อยละ 37 ด้วยมูลค่า 3.46 แสนล้านบาท
การเข้าสู่สังคมดิจิทัลของประเทศไทย และการแพร่ระบาดของโควิด-19 ที่ปรับเปลี่ยนพฤติกรรมของผู้บริโภค รวมถึงการทํางานจากระยะไกล (Work from home) ถือเป็นปัจจัยที่ทําให้อุตสาหกรรมดิจิทัลไทยเติบโตอย่างต่อเนื่อง ทั้งนี้ สถาบันไอเอ็มซี ยังได้คาดการณ์ว่า อุตสาหกรรมที่จะเติบโตมากที่สุดในช่วง 3 ปีจากนี้ (ปี 2565-2567) คือ บริการดิจิทัลและ Big Data อุตสาหกรรมซอฟต์แวร์ และอุตสาหกรรมฮาร์ดแวร์ ตามลําดับ โดยจะทําให้อุตสาหกรรมบริการด้านดิจิทัลมีสัดส่วนมากที่สุดเมื่อเทียบกับทุกพื้นที่ในอุตสาหกรรมดิจิทัลไทย มูลค่าอุตสาหกรรมจะสูงขึ้นถึง 6.9 แสนล้านบาทในปี 2567
“รัฐบาลประเมิน และเตรียมการวางแผน กําหนดนโยบายให้รองรับ ขับเคลื่อนอุตสาหกรรมดิจิทัลที่กําลังเติบโตทั้งในไทย และในกระแสโลก โดยรัฐบาลเล็งเห็นถึงช่องทาง และโอกาสทางเศรษฐกิจของอุตสาหกรรมดิจิทัลไทยเพื่อให้เกิดการพัฒนา สร้างโอกาสและความได้เปรียบทางการแข่งขันในอุตสาหกรรมดิจิทัลไทยในระยะยาว พร้อมเป็นอีกหนึ่งแรงหนุนในการขับเคลื่อนเศรษฐกิจไทยให้ก้าวหน้า ยั่งยืน สมดุล แต่ไม่ทําลายสภาพแวดล้อม” นายอนุชา ฯ กล่าว
รัฐบาลไทย-ข่าวทำเนียบรัฐบาล-กระทรวงมหาดไทย รับผ้าไตรพระราชทานเพื่อประกอบพิธีทอดผ้าป่าสมทบทุนโครงการทุนเล่าเรียนหลวงสำหรับพระสงฆ์ไทย
วันพุธที่ 5 ตุลาคม 2565
กระทรวงมหาดไทย รับผ้าไตรพระราชทานเพื่อประกอบพิธีทอดผ้าป่าสมทบทุนโครงการทุนเล่าเรียนหลวงสําหรับพระสงฆ์ไทย
กระทรวงมหาดไทย รับผ้าไตรพระราชทานเพื่อประกอบพิธีทอดผ้าป่าสมทบทุนโครงการทุนเล่าเรียนหลวงสําหรับพระสงฆ์ไทย
วันนี้ (5 ต.ค.65) เวลา 13.30 น. ที่ ห้องประชุมชั้น 1 ทําเนียบองคมนตรี สํานักงานองคมนตรี นายพลากร สุวรรณรัฐ องคมนตรีในฐานะประธานกรรมการจัดพิธีทอดผ้าป่าสมทบทุนโครงการทุนเล่าเรียนหลวงสําหรับพระสงฆ์ไทย เป็นประธาน ในพิธีรับผ้าไตรพระราชทานเพื่อประกอบพิธีทอดผ้าป่าสมทบทุนโครงการทุนเล่าเรียนหลวงสําหรับพระสงฆ์ไทย โดยนายสุทธิพงษ์ จุลเจริญ ปลัดกระทรวงมหาดไทย ได้มอบหมายให้นายชัยวัฒน์ ชื่นโกสุม รองปลัดกระทรวงมหาดไทย ด้านพัฒนาชุมชนและส่งเสริมการปกครองท้องถิ่น เป็นผู้แทนในการรับผ้าไตรพระราชทาน เบื้องหน้าพระบรมฉายาลักษณ์ พระบาทสมเด็จพระเจ้าอยู่หัว
นายชัยวัฒน์ ชื่นโกสุม เปิดเผยว่า พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานผ้าไตร จํานวน 104 ไตร เพื่อนําไปประกอบพิธีทอดผ้าป่าฯ โดยในส่วนกลาง กําหนดจัดพิธีในวันที่ 13 ตุลาคม 2565 ณ วัดบวรนิเวศวิหาร กรุงเทพมหานคร โดยมี พลเอก สุรยุทธ์ จุลานนท์ ประธานองคมนตรี เป็นประธานในพิธีทอดผ้าป่า สําหรับในส่วนภูมิภาค กําหนดจัดพิธีระหว่างวันที่ 14 ตุลาคม 2565 ถึงวันที่ 15 พฤศจิกายน 2565 โดยเป็นวัดที่เจ้าคณะหน เลือก 4 วัด และให้องคมนตรี เป็นประธานในพิธี เป็นวัดที่ส่วนราชการระดับกระทรวงและกรุงเทพมหานคร เลือก 23 วัด และให้หัวหน้าส่วนราชการระดับกระทรวงและปลัดกรุงเทพมหานคร เป็นประธานในพิธี และเป็นวัดที่จังหวัดเลือก 76 วัด โดยมี ผู้ว่าราชการจังหวัดแต่ละจังหวัด เป็นประธานในพิธี ซึ่งกระทรวงมหาดไทยได้รับผ้าไตรพระราชทานทั้งสิ้น 77 ไตร โดยเป็นของส่วนกลาง และอีก 76 จังหวัด ซึ่งจะได้ทําพิธีมอบผ้าไตรพระราชทานให้กับผู้ว่าราชการจังหวัดที่เป็นหัวหน้ากลุ่มจังหวัดทั้ง 18 กลุ่ม และนําไปจัดพิธีมอบให้กับผู้ว่าราชการจังหวัดในกลุ่มจังหวัดครบทุกจังหวัดทั่วประเทศ เพื่อนําไปจัดพิธีทอดผ้าป่าสมทบทุนโครงการทุนเล่าเรียนหลวงสําหรับพระสงฆ์ไทยในแต่ละจังหวัดอย่างถูกต้องและสมพระเกียรติ
นายชัยวัฒน์ ชื่นโกสุม รองปลัดกระทรวงมหาดไทย กล่าวเพิ่มเติมว่า ด้วย พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานพระบรมราชานุญาตให้จัดพิธีทอดผ้าป่า เพื่อสนับสนุนและเผยแพร่การดําเนินงานของโครงการทุนเล่าเรียนหลวงสําหรับพระสงฆ์ไทย ประกอบกับ มหาเถรสมาคมได้มีมติให้คณะสงฆ์สนับสนุนและขอความร่วมมือจากจังหวัดต่าง ๆ ทั้งในส่วนกลางและส่วนภูมิภาคทั่วประเทศ ให้จัดพิธีทอดผ้าป่าฯ ในวันที่ 13 ตุลาคมของทุกปี ซึ่งเป็นวันคล้ายวันสวรรคตของ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ผู้ทรงพระราชทานจัดตั้งโครงการฯ ทั้งนี้ กระทรวงมหาดไทยและทุกจังหวัด จะได้กําหนดจัดพิธีทอดผ้าป่าสมทบทุนโครงการทุนเล่าเรียนหลวงสําหรับพระสงฆ์ไทย เพื่อสนับสนุนและส่งเสริมพระภิกษุและสามเณร ให้ได้มีโอกาสศึกษาพระปริยัติธรรมและพระธรรมอย่างลึกซึ้งต่อไป อันเป็นการสืบสานพระราชปณิธานของ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในการส่งเสริมการศึกษาพระปริยัติธรรมของพระสงฆ์ไทย
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิเปิดให้ผู้โดยสาร ผู้ใช้บริการ จอดรถฟรี 6 วัน ระหว่างวันที่ 12 - 17 ตุลาคม 2565 ณ ลานจอดรถระยะยาวโซน C
วันศุกร์ที่ 7 ตุลาคม 2565
ท่าอากาศยานสุวรรณภูมิเปิดให้ผู้โดยสาร ผู้ใช้บริการ จอดรถฟรี 6 วัน ระหว่างวันที่ 12 - 17 ตุลาคม 2565 ณ ลานจอดรถระยะยาวโซน C
...
ท่าอากาศยานสุวรรณภูมิเปิดให้ผู้โดยสาร ผู้ใช้บริการ จอดรถฟรี 6 วัน ระหว่างวันที่ 12 - 17 ตุลาคม 2565 ณ ลานจอดรถระยะยาวโซน C
ท่าอากาศยานสุวรรณภูมิ (ทสภ.) กระทรวงคมนาคม ได้ทําการยกเว้นอัตราค่าบริการจอดรถที่ลานจอดรถระยะยาว (Long Term Parking) โซน C ซึ่งสามารถจอดรถได้จํานวน 718 คัน ในช่วงวันหยุดยาว วันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันที่ 13 ตุลาคม 2565 และ วันหยุดราชการกรณีพิเศษ วันที่ 14 ตุลาคม 2565 ผู้โดยสาร ผู้ใช้บริการสามารถนํารถยนต์เข้ามาจอดฟรี ระหว่างวันที่ 12 - 17 ตุลาคม 2565 ตั้งแต่เวลา 00.01 น. ของวันพุธที่ 12 ตุลาคม 2565 ถึงเวลา 24.00 น. ของวันจันทร์ที่ 17 ตุลาคม 2565 รวมทั้งสิ้น 6 วัน
ทั้งนี้ ทสภ. ได้จัดรถ Shuttle Bus สาย A วิ่งให้บริการรับ - ส่งเพื่ออํานวยความสะดวกแก่ผู้โดยสาร ระหว่างลานจอดรถระยะยาวโซน C และอาคารผู้โดยสารทุก ๆ 15 นาที ตลอด 24 ชั่วโมง โดยไม่เสียค่าใช้จ่าย โดยรถ Shuttle Bus สาย A จะเริ่มวิ่งจากศูนย์การขนส่งสาธารณะ (Public Transportation Center) ไปยังลานจอดรถระยะยาวโซน C และแวะจอดรับ - ส่งตามจุดต่าง ๆ ก่อนจะไปจอดที่อาคารผู้โดยสารตรงชั้น 1 ประตู 3 และประตู 8 จากนั้นจะวนไปที่ลานจอดรถระยะยาวโซน A และกลับเข้าสู่ศูนย์การขนส่งสาธารณะ
ทสภ. ขอความร่วมมือผู้โดยสารที่เดินทางในเที่ยวบินระหว่างประเทศควรเผื่อเวลาก่อนการเดินทางประมาณ 3 ชั่วโมง และเที่ยวบินภายในประเทศควรเผื่อเวลาก่อนการเดินทางประมาณ 2 ชั่วโมง หากผู้โดยสารต้องการสอบถามข้อมูลเพิ่มเติมสามารถติดต่อได้ที่ ศูนย์ปฏิบัติการอาคารจอดรถ หมายเลขโทรศัพท์ 0 2132 9511 ตลอด 24 ชั่วโมง หรือ AOT Contact Center หมายเลขโทรศัพท์ 1722 ตลอด 24 ชั่วโมง
รัฐบาลไทย-ข่าวทำเนียบรัฐบาล-ปลัดฯ ณัฐพล รับมอบสิ่งของอุปโภค บริโภค เพื่อนำไปช่วยเหลือผู้ประสบอุทกภัย
วันศุกร์ที่ 21 ตุลาคม 2565
ปลัดฯ ณัฐพล รับมอบสิ่งของอุปโภค บริโภค เพื่อนําไปช่วยเหลือผู้ประสบอุทกภัย
ปลัดฯ ณัฐพล รับมอบสิ่งของอุปโภค บริโภค เพื่อนําไปช่วยเหลือผู้ประสบอุทกภัย
วันนี้ (20 ตุลาคม 2565) ดร.ณัฐพล รังสิตพล ปลัดกระทรวงอุตสาหกรรม พร้อมด้วย นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม และผู้บริหารกระทรวงอุตสาหกรรม เข้ารับมอบสิ่งของอุปโภค บริโภค และของใช้ที่จําเป็น โดยได้รับการสนับสนุนจากสํานักงานเศรษฐกิจอุตสาหกรรม นําโดยนางวรวรรณ ชิตอรุณ รองปลัดกระทรวงอุตสาหกรรม รักษาราชการแทน ผู้อํานวยการสํานักงานเศรษฐกิจอุตสาหกรรม จากกรมอุตสาหกรรมพื้นฐานและการเหมืองแร่ นําโดยนายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ จากสํานักงานคณะกรรมการอ้อยและน้ําตาลทราย นําโดยนายเอกภัทร วังสุวรรณ เลขาธิการสํานักงานคณะกรรมการอ้อยและน้ําตาลทราย และจากสํานักงานอุตสาหกรรมจังหวัดจันทบุรี จังหวัดตราด จังหวัดฉะเชิงเทรา สถาบันเหล็กและเหล็กกล้าแห่งประเทศไทย และสถาบันไทย-เยอรมัน เข้าร่วมมอบสิ่งของ เพื่อนําไปช่วยเหลือและบรรเทาความเดือดร้อนในเบื้องต้น ให้กับผู้ประสบอุทกภัยน้ําท่วม ณ ห้องนิทรรศการ ชั้น 1 อาคารกรมส่งเสริมอุตสาหกรรม
โอกาสนี้ ปลัดกระทรวงอุตสาหกรรม ได้นําทีมผู้บริหาร ข้าราชการ และเจ้าหน้าที่กระทรวงอุตสาหกรรม ร่วมกันแพ็คสิ่งของเพื่อเตรียมนําไปช่วยเหลือผู้ประสบภัยน้ําท่วมโดยเร่งด่วนต่อไป
รัฐบาลไทย-ข่าวทำเนียบรัฐบาล-Thailand ready to host APEC Economic Leaders' Meeting and related meetings on Nov 18-19, 2022
วันจันทร์ที่ 26 กันยายน 2565
Thailand ready to host APEC Economic Leaders' Meeting and related meetings on Nov 18-19, 2022
Thailand ready to host APEC Economic Leaders' Meeting and related meetings on Nov 18-19, 2022
September 26, 2022, Deputy Secretary-General to the Prime Minister and Acting Government Spokesperson Anucha Burapachaisri affirmed Thailand’s readiness to host the annual APEC Economic Leaders' Meeting and related meetings during November 18-19, 2022. Queen Sirikit National Convention Center (QSNCC) will be used as the main venue of the meetings, while the gala dinner in honor of APEC economic leaders and spouses will be held at the Royal Thai Navy Convention Hall.
All concerned agencies have been working hard to prepare for Thailand’s hosting of the annual APEC Economic Leaders' Meeting and related meetings. The Metropolitan Police Headquarters, responsible for safety and security, has conducted an emergency and crisis response drill for the 2022 APEC Economic Leaders' Meeting and related meetings during September 16-20, 2022.
The gala dinner for APEC economic leaders and spouses has also been planned in line with the Bio-Circular-Green Economy Model (BCG) economic model, which is the key concept of Thailand’s hosting of the APEC 2022. The menu has been designed by Chef Chumpol Jangprai, 1 of the 9 APEC presenters. Food and drink have been carefully selected to showcase creativity and authenticity of the Thai cuisine, using high quality ingredients from community enterprises across the country. Gala dinner tables will be decorated with handicrafts and products from the Support Foundation Of Her Majesty Queen Sirikit the Queen Mother.
According to the Government Spokesperson, the Government and other concerned sectors and agencies have been working in an integrative manner to ensure the country’s preparedness for the hosting of 2022 APEC Economic Leaders' Meeting and related meetings in November. This will be a good opportunity to present Thailand’s uniqueness and identities at the global stage, and the Government would like to call on Thai people to be the good host, and welcome APEC economic leaders and spouses with friendship and hospitality.
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงกลาโหม สั่งการกองทัพ เร่งเสริมกำลังเข้าช่วย
วันเสาร์ที่ 3 กันยายน 2565
รัฐมนตรีว่าการกระทรวงกลาโหม สั่งการกองทัพ เร่งเสริมกําลังเข้าช่วย
แก้ปัญหาน้ําท่วมฉับพลันพื้นที่ จว.ภูเก็ต
โฆษก กห. เปิดเผยว่า พล.อ.ประยุทธ์ จันทร์โอชา รมว.กห. ได้สั่งการให้ กองทัพบก ประสานกับ กองทัพเรือ เสริมกําลังเข้าไปสนับสนุนช่วยเหลือประชาชนในพื้นที่ จว.ภูเก็ต ที่ประสบอุทกภัยจากมรสุมและฝนตกหนักต่อเนื่อง เกิดน้ําท่วมฉับพลันในบางพื้นที่ โดยให้สนับสนุนฝ่ายปกครองในพื้นที่ นํากําลังพล เครื่องสูบน้ําและเครื่องมือช่าง เสริมเข้าช่วยเปิดทางน้ําและระบายน้ําออกจากพื้นที่ โดยเฉพาะ พื้นที่สนามบินและสถานที่สําคัญๆที่มีน้ําสะสมเอ่อท่วม
โดยให้กระจายกําลังเข้าช่วยเหลือประชาชนขนย้ายสิ่งของขึ้นที่สูง แจ้งเตือนการเคลื่อนย้ายยานพาหนะและสิ่งของมีค่าออกจากพื้นที่เสี่ยง การมอบสิ่งของบรรเทาทุกข์ และการซ่อมแซมถนนที่ถูกตัดขาดและสะพานที่ชํารุดเสียหาย เพื่อให้ประชาชนสามารถสัญจรได้ตามปกติ ทั้งนี้ขอให้คงติดตามเฝ้าระวังสถานการณ์น้ําและสภาพอากาศต่อเนื่องกันไป เพื่อแจ้งเตือนประชาชนและเตรียมความพร้อมเข้าช่วยเหลือทันที
รัฐบาลไทย-ข่าวทำเนียบรัฐบาล-ครม. เห็นชอบเงินกู้ กฟผ. วงเงินไม่เกิน 85,000 ล้านบาท เพื่อบริหารภาระค่าไฟฟ้าโดยอัตโนมัติ (FT) ตามนโยบายของรัฐบาลประจำปีงบประมาณ 2566 ในการชะลอหรือตรึงค่า Ft
วันอังคารที่ 6 กันยายน 2565
ครม. เห็นชอบเงินกู้ กฟผ. วงเงินไม่เกิน 85,000 ล้านบาท เพื่อบริหารภาระค่าไฟฟ้าโดยอัตโนมัติ (FT) ตามนโยบายของรัฐบาลประจําปีงบประมาณ 2566 ในการชะลอหรือตรึงค่า Ft
ครม. เห็นชอบเงินกู้ กฟผ. วงเงินไม่เกิน 85,000 ล้านบาท เพื่อบริหารภาระค่าไฟฟ้าโดยอัตโนมัติ (FT) ตามนโยบายของรัฐบาลประจําปีงบประมาณ 2566 ในการชะลอหรือตรึงค่า Ft เพื่อลดภาระค่าใช้จ่ายประชาชน
วันที่ 6 กันยายน 2565 นายอนุชา บูรพชัยศรีรองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี เห็นชอบให้การไฟฟ้าฝ่ายผลิตแห่งประเทศไทย (กฟผ.) กู้เงินเพื่อบริหารภาระค่าไฟฟ้าโดยอัตโนมัติ (Ft) ตามนโยบายของรัฐบาลประจําปีงบประมาณ 2566 วงเงินไม่เกิน 85,000 ล้านบาท โดยให้ กฟผ.สามารถปรับโครงสร้างหนี้ได้จนกว่าจะชําระหนี้เสร็จสิ้น เพื่อให้เกิดความเหมาะสมตามสภาพคล่องและสภาวะตลาดเงินในขณะนั้น เพื่อเป็นประโยชน์ต่อการบริหารจัดการภาระหนี้ โอกาสนี้ คณะรัฐมนตรียังรับทราบผลการบริหารอัตราค่าไฟฟ้าตามสูตรการปรับอัตราค่าไฟฟ้าโดยอัตโนมัติ (Ft) ของ กฟผ. ตามมติคณะกรรมการนโยบายพลังงานแห่งชาติในการประชุมครั้งที่ 4/ 2565 เมื่อวันที่ 22 มิถุนายน 2565
รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวถึงสถานการณ์ราคาพลังงานปัจจุบัน ยังคงมีแนวโน้มเพิ่มสูงขึ้นอย่างต่อเนื่อง ส่งผลให้ กฟผ. ยังคงต้องรับภาระอัตราค่า (Ft) ที่เพิ่มขึ้น โดยชะลอการนําค่าใช้จ่ายที่เกิดขึ้นจริงงวดตั้งแต่เดือนกันยายน- ธันวาคม 65 (งวดปัจจุบัน) จากราคาพลังงานที่สูงขึ้นอย่างต่อเนื่อง เพื่อไม่ผลักภาระเป็นค่าใช้จ่ายของประชาชนตามนโยบายของรัฐบาล ในการช่วยเหลือลดภาระค่าใช้จ่ายของประชาชนจากราคาพลังงานที่เพิ่มสูงขึ้น ประกอบกับ คณะกรรมการกํากับกิจการพลังงาน ซึ่งเป็นผู้กํากับดูแลอัตราค่าบริการพลังงานไฟฟ้าตามนโยบายภาครัฐได้มอบหมายให้ กฟผ. ช่วยรับภาระอัตราค่า (Ft) ที่เพิ่มขึ้น ชะลอการนําค่าใช้จ่ายที่เกิดขึ้นจริงตั้งแต่งวดเดือนกันยายน- ธันวาคม 64 จนถึงงวดเดือนพฤษภาคม- สิงหาคม 2565 เป็นเงินรวมทั้งสิ้น 87,849 ล้านบาท (ค่าประมาณการ ณ มีนาคม 2565) ที่จะเรียกเก็บกับประชาชนในระยะนี้เลื่อนออกไปก่อน ส่งผลให้ กฟผ. ต้องรับภาระอัตราค่าไฟฟ้าโดยอัตโนมัติ (Ft) ทําให้สภาพคล่องทางการเงินลดลงอย่างต่อเนื่อง โดยมีการประมาณการกระแสเงินสดของ กฟผ. ว่า จะขาดเงินสูงสุดในวันที่ 30 มีนาคม 2566 จํานวนเงินประมาณ 74,000 ล้านบาท จึงมีความจําเป็นกู้เงินเพื่อเสริมสภาพคล่องทางการเงินเพิ่มเติมจะปีงบประมาณ 2566 เพื่อบริหารภาระค่าไฟฟ้าโดยอัตโนมัติ (Ft) ตามนโยบายของรัฐบาล ภายใต้กรอบวงเงินไม่เกิน 84,000 ล้านบาท ซึ่งประกอบด้วย สัญญากู้ยืมเงิน (Term Loan) กู้เบิกเกินบัญชี ตั๋วสัญญาใช้เงิน การทํา Trust Receipt (T/R) และการทําสัญญากู้เงินเมื่อทวงถาม(Call Loan) ทั้งนี้ กระทรวงการคลังจะเป็นผู้ค้ําประกันเงินกู้ตามหลักเกณฑ์ วิธีการและเงื่อนไขการค้ําประกันการชําระหนี้ของหน่วยงานรัฐ รัฐวิสาหกิจหรือสถาบันการเงินของภาครัฐ
ทั้งนี้ มติที่ประชุมคณะกรรมการนโยบายพลังงานแห่งชาติครั้งที่ 4 / 2565 เมื่อวันที่ 22 มิถุนายน 2565 รับทราบผลการบริหารอัตราค่าไฟฟ้าตามสูตรการปรับอัตราค่าไฟฟ้าโดยอัตโนมัติ (Ft) ของ กฟผ. ซึ่งจะช่วยรับภาระค่า Ftที่เพิ่มขึ้นชะลอการนําค่าใช้จ่ายที่เกิดขึ้นจริงที่สูงขึ้น มาเรียกเก็บกับประชาชนระยะนี้ไว้ก่อน เพื่อช่วยเหลือภาระค่าใช้จ่ายของประชาชนตามมติคณะรัฐมนตรีเมื่อวันที่ 3 มีนาคม 2563 และ 29 มีนาคม 2565 ด้วย